Απόφαση αριθ. 786/2004/ΕΚ του Ευρωπαϊκού Κοινοβουλίου και του Συμβουλίου

της 21ης Απριλίου 2004

για την τροποποίηση των αποφάσεων αριθ. 1720/1999/ΕΚ, αριθ. 253/2000/ΕΚ, αριθ. 508/2000/ΕΚ, αριθ. 1031/2000/ΕΚ, αριθ. 1445/2000/ΕΚ, αριθ. 163/2001/ΕΚ, αριθ. 1411/2001/ΕΚ, αριθ. 50/2002/ΕΚ, αριθ. 466/2002/ΕΚ, αριθ. 1145/2002/ΕΚ, αριθ. 1513/2002/ΕΚ, αριθ. 1786/2002/ΕΚ, αριθ. 291/2003/ΕΚ και αριθ. 20/2004/ΕΚ, προκειμένου να προσαρμοσθούν τα ποσά αναφοράς για να ληφθεί υπόψη η διεύρυνση της Ευρωπαϊκής Ένωσης

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129, το άρθρο 137 παράγραφος 2, τα άρθρα 149 και 150, το άρθρο 151 παράγραφος 5, τα άρθρα 152, 153 και 156, το άρθρο 166 παράγραφος 1, το άρθρο 175 παράγραφος 1 και το άρθρο 285,

την πρόταση της Επιτροπής,

τη γνώμη της Ευρωπαϊκής Οικονομικής και Κοινωνικής Επιτροπής,

Αφού ζητήθηκε η γνώμη της Επιτροπής των Περιφερειών,

Αποφασίζοντας σύμφωνα με τη διαδικασία του άρθρου 251 της συνθήκης [1],

Εκτιμώντας τα ακόλουθα:

- αριθ. 1720/1999/ΕΚ, της 12ης Ιουλίου 1999, για τη θέσπιση σειράς δράσεων και μέτρων με σκοπό την εξασφάλιση της διαλειτουργικότητας των διευρωπαϊκών δικτύων ηλεκτρονικής ανταλλαγής δεδομένων μεταξύ διοικήσεων (Ida) και της πρόσβασης σε αυτά [2],

- αριθ. 253/2000/ΕΚ, της 24ης Ιανουαρίου 2000, για τη θέσπιση του δεύτερου σταδίου του προγράμματος κοινοτικής δράσης στον τομέα της εκπαίδευσης "Σωκράτης" [3],

- αριθ. 508/2000/ΕΚ, της 14ης Φεβρουαρίου 2000, για τη θέσπιση του προγράμματος "Πολιτισμός 2000" [4],

- αριθ. 1031/2000/ΕΚ, της 13ης Απριλίου 2000, για τη θέσπιση του προγράμματος κοινοτικής δράσης "Νεολαία" [5],

- αριθ. 1445/2000/ΕΚ, της 22ας Μαΐου 2000, σχετικά με την εφαρμογή τεχνικών επιτόπιων δειγματοληπτικών ερευνών και τηλεπισκόπισης στις γεωργικές στατιστικές για την περίοδο 1999-2003 [6],

- αριθ. 163/2001/ΕΚ, της 19ης Ιανουαρίου 2001, περί της εφαρμογής προγράμματος κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (Media — Κατάρτιση) (2001-2005) [7],

- αριθ. 1411/2001/ΕΚ, της 27ης Ιουνίου 2001, σχετικά με κοινοτικό πλαίσιο συνεργασίας για την προαγωγή της βιώσιμης ανάπτυξης σε αστικό περιβάλλον [8],

- αριθ. 50/2002/ΕΚ, της 7ης Δεκεμβρίου 2001, σχετικά με τη θέσπιση κοινοτικού προγράμματος δράσης για την ενθάρρυνση της συνεργασίας μεταξύ των κρατών μελών για την καταπολέμηση του κοινωνικού αποκλεισμού [9],

- αριθ. 466/2002/ΕΚ, της 1ης Μαρτίου 2002, σχετικά με τη θέσπιση προγράμματος κοινοτικής δράσης για την προαγωγή των μη κυβερνητικών οργανώσεων που αναπτύσσουν δραστηριότητα κυρίως στον τομέα της προστασίας του περιβάλλοντος [10],

- αριθ. 1145/2002/ΕΚ, της 10ης Ιουνίου 2002, περί κοινοτικών μέτρων ενθάρρυνσης στον τομέα της απασχόλησης [11],

- αριθ. 1513/2002/ΕΚ, της 27ης Ιουνίου 2002, για το έκτο πρόγραμμα πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας, με σκοπό τη συμβολή στη δημιουργία του ευρωπαϊκού χώρου έρευνας και στην καινοτομία (2002-2006) [12]· το προσαρμοσθέν ποσό πρέπει να εφαρμοσθεί κατά την υλοποίηση, σύμφωνα με το άρθρο 166 παράγραφος 3 της συνθήκης, όλων των ενεργειών που προβλέπονται από το εν λόγω πρόγραμμα πλαίσιο,

- αριθ. 1786/2002/ΕΚ, της 23ης Σεπτεμβρίου 2002, για τη θέσπιση προγράμματος κοινοτικής δράσης στον τομέα της δημόσιας υγείας (2003-2008) [13],

- αριθ. 291/2003/ΕΚ, της 6ης Φεβρουαρίου 2003, για την ανακήρυξη του 2004 ως ευρωπαϊκού έτους εκπαίδευσης μέσω του αθλητισμού [14],

- αριθ. 20/2004/ΕΚ, της 8ης Δεκεμβρίου 2003, σχετικά με τη θέσπιση γενικού πλαισίου για τη χρηματοδότηση των κοινοτικών ενεργειών υπέρ της πολιτικής για τους καταναλωτές για τα έτη 2004-2007 [15],

ΑΠΟΦΑΣΙΖΟΥΝ:

Άρθρο 1

Στην απόφαση αριθ. 1720/1999/ΕΚ, το άρθρο 15 αντικαθίσταται από το ακόλουθο κείμενο:

"Άρθρο 15

Χρηματοδότηση

1. Το χρηματοδοτικό πλαίσιο για την κοινοτική δράση στο πλαίσιο της παρούσας απόφασης, για την περίοδο 2002-2004, είναι 34,9 εκατ. ευρώ.

2. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός του ορίου των δημοσιονομικών προοπτικών."

Άρθρο 2

Στην απόφαση αριθ. 253/2000/ΕΚ, άρθρο 10, η παράγραφος 1 αντικαθίσταται από το ακόλουθο κείμενο:

"1. Το χρηματοδοτικό πλαίσιο για την εκτέλεση του παρόντος προγράμματος για την περίοδο που αναφέρεται στο άρθρο 1, ορίζεται σε 2060 εκατ. ευρώ."

Άρθρο 3

Στην απόφαση αριθ. 508/2000/ΕΚ, το άρθρο 3 τροποποιείται ως εξής:

1. Ο τίτλος "Προϋπολογισμός" αντικαθίσταται από τον τίτλο "Χρηματοδότηση".

2. Το πρώτο εδάφιο αντικαθίσταται από το ακόλουθο κείμενο:

"Το χρηματοδοτικό πλαίσιο για την εκτέλεση του προγράμματος "Πολιτισμός 2000", για την περίοδο που αναφέρεται στο άρθρο 1, είναι 170,7 εκατ. ευρώ."

Άρθρο 4

Στην απόφαση αριθ. 1031/2000/ΕΚ, άρθρο 9, η παράγραφος 1 αντικαθίσταται από το ακόλουθο κείμενο:

"1. Το χρηματοδοτικό πλαίσιο για την εκτέλεση του παρόντος προγράμματος, για την περίοδο που αναφέρεται στο άρθρο 1, ορίζεται σε 605 εκατ. ευρώ."

Άρθρο 5

Στην απόφαση αριθ. 1445/2000/ΕΚ, άρθρο 3, το πρώτο εδάφιο αντικαθίσταται από το ακόλουθο κείμενο:

"Το χρηματοδοτικό πλαίσιο για την εκτέλεση του παρόντος προγράμματος για την περίοδο 2004-2007 ορίζεται σε 14,75 εκατ. ευρώ, εκ των οποίων 11 εκατ. ευρώ για την περίοδο έως τις 31 Δεκεμβρίου 2006. Για την περίοδο από την 1η Ιανουαρίου 2007, το προτεινόμενο ποσό θεωρείται ότι επιβεβαιώνεται, εφόσον είναι σύμφωνο, για την αντίστοιχη φάση, με τις δημοσιονομικές προοπτικές που ισχύουν για την περίοδο που αρχίζει την 1η Ιανουαρίου 2007."

Άρθρο 6

Στην απόφαση αριθ. 163/2001/ΕΚ, άρθρο 4, η παράγραφος 5 αντικαθίσταται από το ακόλουθο κείμενο:

"5. Το χρηματοδοτικό πλαίσιο για την εκτέλεση του παρόντος προγράμματος για την περίοδο που αναφέρεται στο άρθρο 1, είναι 52 εκατ. ευρώ."

Άρθρο 7

Στην απόφαση αριθ. 1411/2001/ΕΚ, άρθρο 6, παράγραφος 1, το πρώτο εδάφιο αντικαθίσταται από το ακόλουθο κείμενο:

"1. Η εφαρμογή του παρόντος πλαισίου συνεργασίας αρχίζει την 1η Ιανουαρίου 2001 και ολοκληρώνεται στις 31 Δεκεμβρίου 2004. Το χρηματοδοτικό πλαίσιο για την εφαρμογή του παρόντος πλαισίου συνεργασίας, για την περίοδο 2001-2004, ανέρχεται σε 14,8 εκατ. ευρώ."

Άρθρο 8

Στην απόφαση αριθ. 50/2002/ΕΚ, άρθρο 6, η παράγραφος 1 αντικαθίσταται από το ακόλουθο κείμενο:

"1. Το χρηματοδοτικό πλαίσιο για την εκτέλεση του παρόντος προγράμματος, για την περίοδο που αναφέρεται στο άρθρο 1, ορίζεται σε 85,04 εκατ. ευρώ, συμπεριλαμβανομένων των τεχνικών και διοικητικών δαπανών."

Άρθρο 9

Στην απόφαση αριθ. 466/2002/ΕΚ, άρθρο 7, η παράγραφος 2 αντικαθίσταται από το ακόλουθο κείμενο:

"2. Το χρηματοδοτικό πλαίσιο για την εκτέλεση του παρόντος προγράμματος, για την περίοδο 2002-2006, ορίζεται σε 34,3 εκατ. ευρώ."

Άρθρο 10

Στην απόφαση αριθ. 1145/2002/ΕΚ, άρθρο 12, η παράγραφος 1 αντικαθίσταται από το ακόλουθο κείμενο:

"1. Το χρηματοδοτικό πλαίσιο για την εκτέλεση των κοινοτικών δραστηριοτήτων που αναφέρονται στην παρούσα απόφαση, για την περίοδο από την 1η Ιανουαρίου 2002 έως τις 31 Δεκεμβρίου 2006, είναι 62,3 εκατ. ευρώ."

Άρθρο 11

Η απόφαση αριθ. 1513/2002/ΕΚ τροποποιείται ως εξής:

1. Στο άρθρο 2, η παράγραφος 1 αντικαθίσταται από το ακόλουθο κείμενο:

"1. Το μέγιστο συνολικό ποσό της χρηματοδοτικής συμμετοχής της Κοινότητας για το σύνολο του έκτου προγράμματος πλαισίου ανέρχεται σε 17883 εκατ. ευρώ· τα ποσά που αναλογούν σε καθεμία από τις δράσεις καθορίζονται στο παράρτημα II."

2. Το παράρτημα II αντικαθίσταται από το κείμενο που περιέχεται στο παράρτημα της παρούσας απόφασης.

Άρθρο 12

Στην απόφαση αριθ. 1786/2002/ΕΚ, άρθρο 7, παράγραφος 1, το πρώτο εδάφιο αντικαθίσταται από το ακόλουθο κείμενο:

"1. Το χρηματοδοτικό πλαίσιο για την εκτέλεση του παρόντος προγράμματος, για την περίοδο που αναφέρεται στο άρθρο 1, ορίζεται σε 353,77 εκατ. ευρώ, εκ των οποίων 227,51 εκατ. ευρώ για την περίοδο μέχρι τις 31 Δεκεμβρίου 2006.

Για την περίοδο από την 1η Ιανουαρίου 2007, το προτεινόμενο ποσό θεωρείται ότι επιβεβαιώνεται, εφόσον είναι σύμφωνο, για την αντίστοιχη φάση, με τις δημοσιονομικές προοπτικές που ισχύουν για την περίοδο που αρχίζει την 1η Ιανουαρίου 2007."

Άρθρο 13

Στην απόφαση αριθ. 291/2003/ΕΚ, το άρθρο 10 τροποποιείται ως εξής:

1. Ο τίτλος "Προϋπολογισμός" αντικαθίσταται από τον τίτλο "Χρηματοδότηση"

2. Η παράγραφος 1 αντικαθίσταται από το ακόλουθο κείμενο:

"1. Το χρηματοδοτικό πλαίσιο για την εφαρμογή της παρούσας απόφασης, ορίζεται σε 12,1 εκατ. ευρώ."

Άρθρο 14

Στην απόφαση αριθ. 20/2004/ΕΚ, άρθρο 5, οι παράγραφοι 1 και 2 αντικαθίστανται από το ακόλουθο κείμενο:

"1. Το δημοσιονομικό πλαίσιο για την εκτέλεση της παρούσας απόφασης, για την περίοδο από την 1η Ιανουαρίου 2004 έως τις 31 Δεκεμβρίου 2007, καθορίζεται σε 81,8 εκατ. ευρώ, εκ των οποίων 60,6 εκατ. ευρώ για την περίοδο μέχρι τις 31 Δεκεμβρίου 2006.

2. Για την περίοδο από την 1η Ιανουαρίου 2007, το προτεινόμενο ποσό θεωρείται ότι επιβεβαιώνεται εφόσον είναι σύμφωνο, για την αντίστοιχη φάση, με τις δημοσιονομικές προοπτικές που ισχύουν για την περίοδο που αρχίζει την 1η Ιανουαρίου 2007."

Άρθρο 15

Η παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

Στρασβούργο, 21 Απριλίου 2004.

Για το Ευρωπαϊκό Κοινοβούλιο

Ο Πρόεδρος

P. Cox

Για το Συμβούλιο

Ο Πρόεδρος

D. Roche

[1] Γνώμη του Ευρωπαϊκού Κοινοβουλίου που διατυπώθηκε στις 9 Μαρτίου 2004 (δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 5ης Απριλίου 2004.

[2] ΕΕ L 203 της 3.8.1999, σ. 9· απόφαση όπως τροποποιήθηκε από την απόφαση αριθ. 2045/2002/ΕΚ (ΕΕ L 316 της 20.11.2002, σ. 1).

[3] ΕΕ L 28 της 3.2.2000, σ. 1· απόφαση όπως τροποποιήθηκε από την απόφαση αριθ. 451/2003/ΕΚ (ΕΕ L 69 της 13.3.2003, σ. 6).

[4] ΕΕ L 63 της 10.3.2000, σ. 1· απόφαση όπως τροποποιήθηκε από την απόφαση αριθ 626/2004/ΕΚ (ΕΕ L 99 της 3.4.2004, σ. 3).

[5] ΕΕ L 117 της 18.5.2000, σ. 1.

[6] ΕΕ L 163 της 4.7.2000, σ. 1· απόφαση όπως τροποποιήθηκε από την απόφαση αριθ. 2066/2003/ΕΚ (ΕΕ L 309 της 26.11.2003, σ. 9).

[7] ΕΕ L 26 της 27.1.2001, σ. 1.

[8] ΕΕ L 191 της 13.7.2001, σ. 1.

[9] ΕΕ L 10 της 12.1.2002, σ. 1· απόφαση όπως τροποποιήθηκε από την πράξη προσχώρησης του 2003.

[10] ΕΕ L 75 της 16.3.2002, σ. 1.

[11] ΕΕ L 170 της 29.6.2002, σ. 1.

[12] ΕΕ L 232 της 29.8.2002, σ. 1.

[13] ΕΕ L 271 της 9.10.2002, σ. 1.

[14] ΕΕ L 43 της 18.2.2003, σ. 1.

[15] ΕΕ L 5 της 9.1.2004, σ. 1.

--------------------------------------------------

ΠΑΡΑΡΤΗΜΑ

--------------------------------------------------